PolyAgent/wiki_georgian_en_parallel_20231101 huggingface dataset:
ნინოწმინდის მონასტერი

ნინოწმინდის მონასტერი
ნინოწმინდა — გალავანშემოვლებული სამონასტრო კომპლექსი - ტაძარი, აგურის ოთხსართულიანი სამრეკლო (XVI ს.), მიტროპოლიტ საბა ტუსისშვილის ორსართულიანი სასახლე (1774-1777) და სხვა ნაგებობათა ნანგრევები, რომელიც შემორჩენილია კახეთის მხარის საგარეჯოს მუნიციპალიტეტის სოფ. ნინოწმინდაში.
ნინოწმინდის ტაძარი VI საუკუნის საყურადღებო ძეგლია. აშენებულია წმინდა ნინოს დროსვე ძველ საკერპო ადგილას. დიდი გუმბათქვეშა სივრცის შესაქმნელად ცენტრალური კვადრატის კუთხეებში ოთხ აფსიდს შორის დიაგონალურ ღერძებზე თითო დამატებითი მცირე სადგომია ჩასმული. გარედან ტაძარი გეგმით ვარსკვლავისებრი ნაგებობა იყო, სიდიდის მიხედვით მონაცვლეობით განლაგებული ნახევარწრიული მოხაზულობის შვერილი აფსიდებით. მხოლოდ საკურთხევლის აფსიდს შუა ნაწილში, სადაც სარკმლებია გაჭრილი, აქვს წახნაგოვანი ფორმა. შენობა წარმოადგენდა ტეტრაკონქის განვითარებულ სახეს და ჯვრის ტიპის ძეგლთა უშუალო წინამორბედს. ტაძარი მრავალჯერ შეუკეთებიათ საფუძვლიანად (XI-XII სს., XVI ს.). დაინგრა 1824 და 1848 წლების მიწისძვრების დროს.
ძეგლის შესწავლა
1920 წლის 30 აგვისტოს ძეგლი მოინახულა გიორგი ჩუბინაშვილმა. ძეგლი აზომილ იქნა არქიტექტორ მ. გ. კალაშნიკოვის მიერ. ძეგლი თავიდან აიზომა 1922 წლის 22 ივნისს არქიტექტორ ნ. პ. სევეროვის მიერ. იმავე წელსვეა შესრულებული ფოტო გადაღებებიც შესრულებული მხატვარი ტ. კიუნეს მიერ, ხოლო ტაძრის წარერები შესწავლილ იქნა პროფესორ აკაკი შანიძის მიერ.
სამრეკლო
მთავარი ტაძრის ჩრდილო-აღმოსავლეთით აღმართულია XVI-XVIII საუკუნეების აგურის სამრეკლო. ნინოწმინდის სამრეკლო სიდიდით ერთ-ერთი პირველთაგანია საქართველოში. ქვემო სამ სართულში თითო კამაროვანი ოთახია ისრული სარკმლებით, ნიშებითა და ბუხრებით. მეოთხე სართული საკუთრივ სამრეკლოა — რვაბოძიანი თაღებით გახსნილია ფანჩატური. ფასადები დამუშავებულია აგურის წყობით გამოყვანილი და სიმეტრიულად განლაგებული ისრული თაღებით, რომბებით, ჯვრებით.
სამრეკლოს ჩრდილოეთიდან მიშენებული ჰქონდა ხის ორსართულიანი შენობა, რომელშიც ნინოწმინდელი ეპისკოპოსის რეზიდენცია იყო განთავსებული.
გალავანი
მონასტრის ტერიტორიაზე განთავსებულ შენობებს გარშემორტყმული აქვს ქვის ფართო გალავანი.
მონასტერში მდიდარი წიგნთსაცავი ყოფილა, რასაც მოქმობს ჩვენს დრომდე მოღწეული ხელნაწერები. აქ მოღვაწეობდნენ მწიგნობრები და პოეტები: მღვდელმტავრები — ათონის ლიტერატურული სკოლის მოღვაწე ექვთიმე მთაწმიდლის ახლო თანამშრომელი არსენ ნინოწმინდელი (X-XI სს.), მიტროფანე ნინოწმინდელი, იოანე ნინოწმინდელი (XVIIIს.), საბა ტუსისშვილი (XVIII საუკუნის II ნახევარი), ანტონ II (1784-1784) და სხვა.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ლიტერატურა
Г. Чубинашвили, «Архитектура Кахетии», 1959, გვ. 232-246
სქოლიო
საგარეჯოს მუნიციპალიტეტის ტაძრები
ეროვნული მნიშვნელობის კატეგორიის კულტურის უძრავი ძეგლები
გივი ქაჯაია

გივი ქაჯაია
გივი ანტონის ძე ქაჯაია (დ. 1928, დაბა ახალი ათონი, აფხაზეთის სსრ, საქართველოს სსრ — გ. იანვარი, 1987, სოხუმი, აფხაზეთის ასსრ, საქართველო სსრ) — საბჭოთა აფხაზეთის სახელმწიფო და პარტიული მოღვაწე, სკკპ წევრი (1958), აფხაზეთის ასსრ-ის XI მოწვევის უმაღლესი საბჭოს დეპუტატი.
ბიოგრაფია
გივი ანტონის ძე ქაჯაია დაიბადა 1928 წელს გუდაუთის რაიონის დაბა ახალ ათონში. 1955 წელს, მოსკოვის სახელმწიფო უნივერსიტეტის დამთავრების შემდეგ, სპეციალობით „პოლიტიკური ეკონომია“, მუშაობა დაიწყო სოხუმის სახელმწიფო პედაგოგიურ ინსტიტუტში — ჯერ ლაბორანტ-ასისტენტად მარქსიზმ-ლენინიზმის კათედრაზე, შემდეგ პოლიტეკონომიის მასწავლებლად. ეწეოდა აქტიურ საზოგადოებრივ საქმიანობას, არჩეული იყო ინსტიტუტის კომკავშირის კომიტეტის წევრად, კომკავშირის კომიტეტის მდივნის მოდგილედ, პოლიტეკონომიის კურსს კითხულობდა პარტიის სოხუმის საქალაქო კომიტეტთან არსებულ მარქსიზმ-ლენინიზმის საღამოს უნივერსიტეტში.
1958 წლიდან გ. ქაჯაია პარტიულ სამუშაოზეა. მუშაობდა საქართველოს კომპარტიის აფხაზეთის საოლქო კომიტეტის აპარატში: ჯერ სოფლის მეურნეობის განყოფილების, შემდეგ ადმინისტრაციული და სავაჭრო-საფინანსო ორგანოების განყოფილების ინსტრუქტორად. 1967 წლის სექტემბერში იგი გადაყვანილ იქნა აფხაზეთის ასსრ-ის სახელმწიფო საგეგმო კომისიის თავჯდომარის მოადგილედ.
1968 წელს გ. ქაჯაიას რეკომენდაცია მიეცა სკკპ ცენტრალურ კომიტეტთან არსებულ უმაღლეს პარტიულ სკოლაში სასწავლებლად წასვლის თაობაზე. უმაღლესი პარტიული სკოლის წარჩინებით დამთავრების შემდეგ, 1970 წელს იგი დაინიშნა გულრიფში სახახლო დეპუტატთა რაიონული საბჭოს აღმასკომის თავჯდომარის მოადგილედ. 1973 წლის მაისში კი საქართელოს კომპარტიის სოხუმის საქალაქო კომიტეტის ადმინისტრაციული და სავაჭრო-საფინანსო ორგანოების განყოფილების გამგედ, ხოლო 1973 წლის ნოემბერში არჩეულ იქნა საქართველოს კომპარტიის გალის რაიონული კომიტეტის მდივნად.
1976 წლის აპრილში გ. ქაჯაია გადაყავთ საქართველოს კომპარტიის აფხაზეთის საოლქო კომიტეტის აპარატში — საერთო განყოფილების გამგედ, ხოლო შემდეგ — 1977 წლის ივნისში დამტკიცებულ იქნა საქართელოს კომპარტიის აფხაზეთის საოლქო კომიტეტის ვაჭრობისა და საყოფაცხოვრებო მომსახურების, საგეგმო და საფინანსო ორგანოების განყოფილების გამგედ, სადაც მუშაობდა სიცოცხლის ბოლომდე.
გ. ქაჯაია სხვადასხვა დროს არჩეული იყო საქართველო სკომპარტიის აფხაზეთის საოლქო კომიტეტის, პარტიის გულრიფშისა და გალის რაიონული კომიტეტების წევრად, აფხაზეთის ასსრ-ის XI მოწვევის უმაღლესი საბჭოს დეპუტატად.
გ. ქაჯაია გარდაიცვალა 1987 წელს.
ლიტერატურა
გაზ. „საბჭოთა აფხაზეთი“, №7 (12373), 10 იანვარი, 1987
დაბადებული 1928
გარდაცვლილი 1987
აფხაზეთის ასსრ-ის XI მოწვევის უმაღლესი საბჭოს დეპუტატები
Colobostruma leae

Colobostruma leae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Colobostruma-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Lasioglossum polyctor

Lasioglossum polyctor — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1908 წელს.
იხილეთ აგრეთვე
Lasioglossum-ის სახეობების სია
სქოლიო
polyctor
Hualmay District

Hualmay District is one of twelve districts of the province Huaura in Peru.
References
External links
Municipal web site
ავატარი: ჰაერის უკანასკნელი მბრძანებელი

ავატარი: ჰაერის უკანასკნელი მბრძანებელი, ზოგიერთ რეგიონში ასევე ცნობილია სახელით ავატარი: ლეგენდა აანგზე — ამერიკული ანიმაციური ტელესერიალი რომელიც Nickelodeon Animation Studio-ს მიერ არის წარმოებული . სერიალი ერთობლივად შექმნეს მაიკლ დანტე დიმარტინომ და ბრაიან კონიეტზკომ, აარონ ეჰაზთან, სერიალის მთავარ სცენარისტთან ერთად. სერიალი მიმდინარეობდა Nickelodeon-ზე სამი სეზონის განმავლობაში, 2005 წლის თებერვლიდან 2008 წლის ივლისამდე.
ავატარი არის აზიურით შთაგონებული სამყარო, სადაც ზოგიერთ ადამიანს შეუძლია ტელეკინეზით მანიპულირონ ოთხი კლასიკური ელემენტი (წყალი, მიწა, ცეცხლი და ჰაერი.), მანიპულირების, მართვის მოძრაობები შთაგონებულია ჩინური საბრძოლო ხელოვნებებით. ერთადერთი პიროვნება რომელსაც შეუძლია მართოს ოთხივე ელემენტი, „ავატარი“ არის პასუხისმგებელი მსოფლიოს ოთხ ერს შორის ბალანსის შენარჩუნებაზე და ასევე ფიზიკურ და სულიერ სამყაროთა ხიდად მსახურობს. სერიალი წარმოდგენილია სტილში, რომელიც აერთიანებს ანიმეს და თანამედროვე ამერიკულ ანიმაციის სტილს, და ძირითადად ეყრდნობა ამღმოსავლეთ აზიური კულტურის ხატოვანებას, სამხრეთ აზიის, ინუიტური და სირენიკური კულტურის გავლენით.
სერიალი ბრუნავს თორმეტი წლის აანგის თავგადასავლის გარშემო , ავატარი აანგი არის თვისი ერის, ჰაერის ბერების უკანასკნელი გადარჩენილი, ის თავის მეგობრებთან: კატარასთან სოკასთან და მოგვიანებით ტოფ ბეიფონგთან ერთად, ცდილობს ცეცხლის ერის ომი სხვა ერების წინააღმდეგ დაასრულოს. ის ასევე ზუკოს, ცეცხლის სამეფოს გაძევებული პრინცის ისტორიას მიყვება, რომელიც თავისი ღირსების დასაბრუნებლად ავატარის დაჭერისაკენ მიისწრაფის. მას თან ახლავს მისი ბრძენი ბიძა აირო, და მოგვიანებით მისი ამბიციური და აზულა.
ავატარი: ჰაერის უკანასკნელი მბრძანებელი რეიტინგული წარმატება იყო და კრიტიკოსებისგან მოწონება მიიღო მისი პერსონაჟების, კულტურული ცნობების, ხელოვნების მიმართულების, საუნდტრეკის, იუმორისა და თემებისთვის. სერიალი მოიცავს ისეთ თემებს რომელთნაც ახალგაზრდობას შეხება იშვიათთ აქვს. როგორიცაა ომი, გენოციდი, იმპერიალიზმი, ტოტალიტარიზმი, ინდოქტრინაცია და თავისუფალი არჩევანის ქონა. შოუს რამდენიმე კრიტიკოსი განიხილავს, როგორც ყველა დროის ერთ-ერთ საუკეთესო ანიმაციურ სატელევიზიო სერიალს. შოუს მონაგები აქვს ხუთი Annie Awards, Genesis Award, Primetime Emmy Award, Kids' Choice Award და Peabody Award.
გაშლილი ავატარის ფრენჩაიზი მიმდინარე კომიქსის სერიებს, რომანის სახის წინაისტორიას, სერიების ანიმაციური გაგრძელებას და ფილმს, ასევე Netflix-ისთვის გამოცემული ფილმის მომავალ სერიებს შეიცავს. სრული სერიები დისკზე 2018 წლის ივნისში გამოვიდა, მისი ფინალის ათი წლის აღნიშვნის საპატივსაცემოდოდ, 2020 წლის მაისს კი შეგეძლო სერიალისთვის Netflix-ზე გეყურებინა, 2020 ივნისისთვის Paramount+-ზეც დაემატა, Amazon Prime Video-ზე კი 2021 წლის იანვარში გახდა ხელმისაწვდომი.
სქოლიო
Pisba

Pisba (sometimes spelled Pisva) is a town and municipality in Boyacá Department, Colombia, part of the subregion of La Libertad Province. Pisba is situated in the Eastern Ranges of the Colombian Andes at altitudes between and . Distance to Sogamoso is and to Tunja . The municipality borders Paya in the east, Labranzagrande in the south and Mongua in the northwest. The Casanare municipality Támara borders Pisba in the north.
History
Pisba is located in the east of Boyacá and in this area the Muisca inhabiting the Altiplano Cundiboyacense bordered the homelands of the U'wa in the north and the Achagua in the east. The name is derived from the Chibcha language and means "Honourable domain from before". At the arrival of the Spanish, it is said the Muisca worked hard in agriculture, mainly maize, yuca, bananas and predominantly cotton. Pisba was ruled by the iraca of Sugamuxi.
Modern Pisba was founded on April 3, 1629.
Nature
The national park Páramo de Pisba is located close to Pisba and named after it.
Economy
Main economical activities in Pisba are agriculture, silviculture and livestock farming.
Gallery
References
Municipalities of Boyacá Department
Populated places established in 1629
1629 establishments in the Spanish Empire
თვალჭრელიძეიტი

თვალჭრელიძეიტი (სახელი ეწოდა აკადემიკოს ალექსანდრე თვალჭრელიძის პატივსაცემად) — სულფიდების კლასის მინერალი; ქიმიური შემადგენლობა Hg12(Sb, As)8 S15. კრისტალდება მონოკლინურ სინგონიაში. გვხვდება ტყვიისებრ ნაცრისფერი მარცვლოვანი აგრეგატების სახით. აქვს ალმასისებრი ელვარება. ახასიათებს ტკეჩადობა ერთი მიმართულებით. სიმაგრე მინერალოგიური სკალით 3-მდე; სიმკვრივე 7380 კგ/მ³. წარმოიქმნება ჰიდროთერმული გზით. აღმოჩენილია გომის (ზემო რაჭა) დარიშხან-სტიბიუმ-ვერცხლის წყლის საბადოში. დღეისათვის ვერცხლისწყლის შემცველი 20-მდე მინერალია ცნობილი. ერთ-ერთ მათგანს ქართული მინერალოგიურ-პეტროგრაფიული სკოლის ფუძემდებლის ალექსანდრე თვალჭრელიძის პატივსაცემად „თვალჭრელიძეიტი“ ეწოდება.
ლიტერატურა
სულფიდური მინერალები
მონოკლინური მინერალები
Major Vieira

Major Vieira is a municipality in the state of Santa Catarina in the South region of Brazil.
See also
List of municipalities in Santa Catarina
References
Municipalities in Santa Catarina (state)
Pigs on the Wing

Pigs on the Wing
„Pigs on the Wing“ — ინგლისური პროგრესული როკ-ჯგუფ პინკ ფლოიდის სიმღერა ალბომზე Animals. მისი ავტორია როჯერ უოტერსი. სხვადასხვა წყაროს თანახმად, იგი ეძღვნება როგორც უოტერსის ყოფილ, ასევე იმ პერიოდში შემდგომ მეუღლეს, კეროლაინს.
ისტორია
სიმღერა იყოფა ორ ნაწილად. პირველი ნაწილი ჟღერს ალბომის პროლოგის, ხოლო მეორე - მისი ეპილოგის სახით. ორივე მკვეთრ კონტრასტშია ალბომის სამ სხვა კომპოზიციასთან, ვინაიდან სრულდება მხოლოდ აკუსტიკურ გიტარაზე. იგი ასევე ითვლება ალბომის უფრო ნათელი განწყობის მატარებელ სიმღერად.
პირველი ნაწილის მესამე სტრიქონი აგრეთვე იყო სიმღერის „Raving and Drooling“ შემადგენელი ნაწილი.
1977 წლის საკონცერტო ტურნეში, აშშ-ში დევიდ გილმორი ამ კომპოზიციას ასრულებდა ბას-გიტარაზე. სიმღერა შედიოდა როჯერის 1984-1985 წლების სოლო-პროგრამაში, ისევე, როგორც 1999-2002 ტურნეში და მოხვდა 2016 წლის კონცერტების სერიის სეტლისტში (ასრულებდნენ მეორე ნაწილთან ერთად).
გაყიდვაში ასევე იყო 8 ფირიანი კარტრიჯი - კასეტა, რომელზეც ალბომი რამდენიმეჯერ ზედიზედ იკვრებოდა. ამ ვერსიისათვის სიმღერების პირველი და მეორე ნაწილები გაერთიანებული იქნა სპეციალური გიტარის სოლოს დახმარებით, რომელიც გიტარისტმა სნოუი უაიტმა ჩაწერა. გაერთიანებული ვერსია, ორივე ნაწილით, მოხვდა სნოუი უაიტის 1995 წლის სტუდიურ ალბომში Goldtop: Groups & Sessions.
სიმღერის პრომო-ფილმში გამოყენებულია კადრები ალბომის Animals გარეკანის ფოტოს გადაღების სესიებიდან.
მეორე ნაწილის შესახებ როჯერი ამბობდა:
ამ სიმღერის გარეშე Animals უბრალოდ გაშმაგებული კივილი იქნებოდა.
მეორე ნაწილი სრულდებოდა ჯგუფის 1977 წლის ტურნეს ფარგლებში, თუმცა იგი ამ შემთხვევაში ალბომის კომპოზიციების ციკლის ფინალს არ წარმოადგენდა, მას „Pigs (Three Different Ones)“ მოჰყვებოდა. უოტერსმა სიმღერა საკუთარ სოლო პროგრამაში პირველად 2016 წელს შეიტანა და ასრულებდა პირველი ნაწილის შემდეგ.
სქოლიო
პინკ ფლოიდის სიმღერები
1977 წლის სიმღერები
სიმღერები როჯერ უოტერსის ავტორობით
Rustavi Steel

Rustavi Steel
In 2011, Rustavi Steel LLC was established to acquire the assets of the Rustavi Metallurgical Plant. Rustavi Metallurgical Plant, one of Georgia’s largest industrial enterprises, is situated 30 kilometres to the south of Georgia's capital Tbilisi.
The Rustavi Metallurgical Plant was founded in 1948 as the first fully integrated metallurgical complex in the South Caucasus and produced steel, hot-rolled seamless pipes and various products made of pig iron, aluminium or iron. The Plant produced seamless pipes to meet the requirements of the oil fields of Kazakhstan, Azerbaijan, Turkmenistan and the Middle East.
Today, the Plant's new management and owners are embarking on a major program of investment and re-structuring to re-establish the company in regional markets, and expand into new global markets.
The Plant is manufacturing reinforcing bars, seamless pipes, square billets, pig-iron castings, metal constructions, mechanical parts, shaped castings, granulated slag, silicon-manganese, lime and limestone.
To strengthen its market position, management's first task is to increase the Plant's production capacity. A systematic modernization and re-equipment program is underway, new technologies are being introduced, training of young employees with the help of experienced professionals, has been given priority.
The Plant currently exports to the European Union, United States, and Middle Eastern markets as well as to Armenia, Azerbaijan and Turkey.
Ownership
The Rustavi Metallurgical Plant was acquired by Georgian businessman Badri Patarkatsishvili via auction in 2005 for $35.5m and was managed by Badri Patarkatsishvili with the assistance of his employee and distant relative, Joseph Kay. Following Badri's death in February 2008, Kay attempted to misappropriate various assets that belonged to Badri's widow, Inna Gudavadze and her family, including the Rustavi Steel plant, using a falsified will.
Under the government of Mikheil Saakashvili, Kay was able to obtain a judgement at the Tbilisi court that prevented the Patarkatsishvili family from taking control of Badri's Georgian assets, including Rustavi. In December 2008, Inna Gudavadze launched an international arbitration claim against the Georgian Government, seeking the return of Rustavi and other assets including the TV station Imedi that had been seized by President Mikhail Saakashvili's government.
In July 2011, the Patarkatsishvili family reached a settlement with the government that saw the return of Rustavi to the family.
Rustavi was subsequently sold and is now managed by Hunnewell Partners.
References
External links
Rustavi Steel website
Steel companies of the Georgian Soviet Socialist Republic
Manufacturing companies of Georgia (country)
Manufacturing companies established in 1948
1940s establishments in Georgia (country)
1948 establishments in the Soviet Union
Rustavi
Brands of Georgia (country)
Can (ჯგუფი)

Can (ჯგუფი)
Can — გერმანული ექსპერიმენტული როკ-ჯგუფი. დაარსდა კელნში, დასავლეთ გერმანიაში, 1969 წელს. ცნობილი გახდა, როგორც კრაუტროკის მოძრაობის ერთ-ერთი გამორჩეული ჯგუფი, მინიმალიზმის და მსოფლიო მუსიკის ელემენტებით.
დისკოგრაფია
Monster Movie (1969)
Soundtracks (1970)
Tago Mago (1971)
Ege Bamyasi (1972)
Future Days (1973)
Soon Over Babaluma (1974)
Landed (1975)
Flow Motion (1976)
Saw Delight (1977)
Out of Reach (1978)
Can (1979)
Rite Time (1989)
რესურსები ინტერნეტში
ოფიციალური საიტი (Spoonrecords.com)
ბიოგრაფია
1968 წელს ჩამოყალიბებული ჯგუფები
Mute Records-ის შემსრულებლები
კრაუტროკ-ჯგუფები
ემბიენტ მუსიკალური ჯგუფები
არტ-როკ ჯგუფები
გერმანული პროგრესული როკ-ჯგუფები
16S რ-რნმ

16S რ-რნმ — რ-რნმ-ის სამი ძირითადი ტიპიდან ერთ-ერთი. ქმნის პროკარიოტების რიბოსომების საფუძველს და მდებარეობს მათ მცირე (30S) სუბერთეულში. სედიმენტაციის კონსტანტა ტოლია 16S-ის (სვედბერგის ერთეულის); ორი დანარჩენი მოლეკულის კონსტანტები ტოლია 5 და 23 S-ების. 16S რ-რნმ-ის სიგრძე დაახლოებით 1600 ნუკლეოტიდია. ეუკარიოტებში არსებობს ანალოგიური რიბონუკლეინის მჟავები 18S რ-რნმ, რომლებიც შედგება დაახლოებით 2500 ნუკლეოტიდისგან.
რ-რნმ-ის სამი ტიპიდან ყველაზე მარტივად გასაანალიზებელი არის 16S და 18S რ-რნმ. ამ დროისთვის 16S და 18S რ-რნმ-ში ნუკლეოტიდების თანმიმდევრობა შესწავლილია ცოცხალი ბუნების სხვადასხვა სამეფოების 400-მდე სახეობისთვის. მიღებულ მონაცემებზე დაყრდნობით გამოყოფილია ევოლუციურად მსგავსი ორგანიზმების სამი ჯგუფი, რომლებმაც მიიღებს დომენების უმაღლესი რანგი:
ეუკარიოტები;
ჭეშმარიტი ბაქტერიები (ეუბაქტერიები), აგრეთვე ეუკარიოტების მიტოქონდრიები და ქლოროპლასტები;
არქეები.
ლიტერატურა
R. Guttel, N. Larsen and C.Woese, «Lessons from an evolving rRNA:16S and 23S rRNA structures from a comparative perpective», Microbiological review (1994), т8, н1, p.10-24
რნმ
პლუტარქე (ბიზანტიის ეპისკოპოსი)

პლუტარქე (ბიზანტიის ეპისკოპოსი)
პლუტარქე (დ. უცნობია — გ. 105) — ბიზანტიის ეპისკოპოსი თექვსმეტი წლის განმავლობაში (89-105 წწ.). როდესაც იგი გარდაიცვალა, დაკრძალეს არგიროპოლის ეკლესიაში, როგორც მისი წინამორბედები.
ქრისტიანთა დევნა, იმპერატორ ტრაიანეს მიერ მოხდა 98 წელს ეპისკოპოს პლუტარქეს დროს.
ლიტერატურა
Claude Delaval Cobham, The Patriarchs of Constantinople. — Cambridge: Cambridge University Press, 1911. — 106 p., ISBN 1-16911-596-9; ISBN 978-1169115965
გარდაცვლილი 105
ბიზანტიის ეპისკოპოსები
პიროვნებები გაურკვეველი დაბადების თარიღით
ჰიდეო კოჯიმა

ჰიდეო კოჯიმა (დ. 24 აგვისტო, 1963, სეტაგაია, ტოკიო) — იაპონელი ვიდეო თამაშების დიზაინერი, რეჟისორი, პროდიუსერი და სცენარისტი.
კოჯიმა ცნობილია ვიდეო თამაშების შექმნის თავისებური საავტორო მიდგომით. თამაშების შექმნამდე იგი გატაცებული იყო ლიტერატურითა და კინემატოგრაფიით. 1986-2015 წლებში იყო კომპანია Konami-ის ერთ-ერთი წამყვანი თანამშრომელი, ამასთანავე ხელმძღვანელობდა მის მიერ 2005 წელს დაარსებულ შიდა სტუდიას Kojima Productions. აგრეთვე, გარკვეული ხნით იკავებდა კომპანია Konami Digital Entertainment-ის ვიცე-პრეზიდენტის თანამდებობას. 2015 წელს Kojima Productions გამოეყო Konami-ის და იქცა დამოუკიდებელ კომპანიად, რომელსაც სათავეში ჩაუდგა ჰედეო კოჯიმა.
კოჯიმა ყველაზე მეტად ცნობილია „Metal Gear“-ის ვიდეო თამაშების სერიის შექმნით, რომელმაც დიდი გავლენა მოახდინა როგორც სტელს-ექშენის ჟანრის, ასევე ზოგადად ვიდეო თამაშების ინდუსტრიის განვითარებაზე. მისი ხელმძღვანელობით სერია გამოდიოდა ოთხი ათწლეულის განმავლობაში. „Metal Gear“-ის გარდა შექმნილი აქვს სათავგადასავლო თაშები — „Snatcher“ და „Policenauts“, იგი აგრეთვე არის რამდენიმე თამაშის პროდიუსერი, ისეთების როგორებიცაა „Zone of the Enders“, „Boktai“ და „Castlevania: Lords of Shadow“. 2019 წელს გამოსული „Death Stranding“ არის კოჯიმას პირველი ვიდეო თამაში, რომელიც Konami-ს გარეთ შეიქმნა.
2019 წელს კოჯიმა შევყვანილი იქნა გინესის რეკორდების წიგნში, როგორც ყველაზე მეტი გამომწერების მქონე ვიდეო თამაშების დიზაინერი Twitter-სა და Instagram-ზე. 2020 წელს ვიდეო თამაშების განვითარებაში შეტანილი გამორჩეული წვლილისთვის BAFTA Fellowship-ის ჯილდო გადაეცა.
რესურსები ინტერნეტში
ჰიდეო ჯოჯიმა — Videogames Chronicle
სქოლიო
ჰიდეო კოჯიმა
დაბადებული 24 აგვისტო
დაბადებული 1963
XX საუკუნის იაპონელი მწერლები
XXI საუკუნის იაპონელი მწერლები
მეცნიერებისა და ინტერაქტიული ხელოვნების აკადემიის დიდების დარბაზში შესული ადამიანები
BAFTA-ს გამარჯვებულები
იაპონელი ვიდეო თამაშების დიზაინერები
იაპონელი ვიდეო თამაშების რეჟისორები
იაპონელი ვიდეო თამაშების პროდიუსერები
ვიდეო თამაშების სცენარისტები
დოსოს რეგიონი

დოსოს რეგიონი — ნიგერის რეგიონი, რომლის ფართობია 33 844 კმ², ხოლო 2012 წლის აღწერის მონაცემებით მოსახლეობის რაოდენობა შეადგენს 2 037 713 ადამიანს. მოსახლეობის სიმჭიდროვე — 60,21 ად./კმ². რეგიონის ადმინისტრაციული ცენტრია — ქალაქი დოსო.
გეოგრაფია
დოსოს რეგიონი მდებარეობს ნიგერის სამხრეთ-დასავლეთში. მისგან ჩრდილოეთში მდებარეობს ტილაბერის რეგიონი, აღმოსავლეთში — ტაჰუის რეგიონი. დოსოს რეგიონის სამხრეთში გადის ნიგერის სახელმწიფო საზღვარი ნიგერიასთან და ბენინთან.
დოსოს რეგიონში მიედინება მდინარე ნიგერი. კლიმატი ცხელია, ხშირი წვიმებით. ნიადაგი ნაყოფიერია.
ადმინისტრაციული დაყოფა
ადმინისტრაციული თვალსაზრისით რეგიონი დაყოფილია 5 დეპარტამენტად და 1 მუნიციპალიტეტად (ქალაქი დოსო).
ბობოიეს დეპარტამენტი (Boboye):
ფართობი: 4794 კმ²
მოსახლეობა: 372 904 ად. (2011 წელი)
დოგონდუჩის დეპარტამენტი (Dogondoutchi):
ფართობი: 11 936 კმ²
მოსახლეობა: 682 289 ად. (2011 წელი)
დოსოს დეპარტამენტი (Dosso):
ფართობი: 8587 კმ²
მოსახლეობა: 488 509 ად. (2011 წელი)
გაიას დეპარტამენტი (Gaya):
ფართობი: 4446 კმ²
მოსახლეობა: 349 794 ად. (2011 წელი)
ლოგის დეპარტამენტი (Loga):
ფართობი: 4081 კმ²
მოსახლეობა: 184 843 ად. (2011 წელი)
სქოლიო
ნიგერის რეგიონები
ისრაელის სოფლის მეურნეობა

ისრაელის სოფლის მეურნეობა — ერთ-ერთი მნიშვნელოვანი დარგი ისრაელში. ზოგადად სოფლის მეურნეობა მაღალნაყოფიერად მიიჩნევა, თუ ერთ ფერმერს შეუძლია 30-50 კაცი გამოკვებოს. ისრაელში ეს მაჩვენებელი 95-ია. დარგი ქვეყანას საჭირო პროდუქტების 92%-ს აწვდის, არადა, მიწების მხოლოდ მეხუთედი ნაწილია სოფლის მეურნეობისათვის ვარგისი.
აღსანიშნავია, რომისრაელის სოფლის მეურნეობის პროდუქტების დაახლოებით 76 პროცენტი ევროკავშირში იყიდება, რაც მის მაღალხარისხიანობაზე მიუთითებს. ერთ ჰექტარზე ისრაელში 30-ჯერ მეტ მოსავალს (500 ტ) იღებენ, ვიდრე ხმელთაშუა ზღვის ქვეყნებში. 1980 წელს ისრაელში 24 ახალი პროდუქტი მოიყვანეს, 1986-ში კი 98, დღეისათვის კი ეს რიცხვი დაახლოებით 300-ს შეადგენს. ევროპული ბაზრის 60-70 პროცენტს სანელებლებით ისრაელი ამარაგებს, ექსპორტზე გადის 32 დასახელების მწვანილი (ამ სფეროში მას კონკურენტი არ ჰყავს), 200 დასახელების ყვავილი (მსოფლიოში მესამეა); პომიდვრის თესლი, რომლის 2 მ სიმაღლის ბუჩქი 400 მ სიგრძეზე იტოტება.
სოფლის მეურნეობის ნაწარმი მშპ-ის 5%-სა და ექსპორტის 5,6%-ს შეადგენს. ამ სფეროში 50 ათასი ადამიანია დასაქმებული (უცხოელებისა და სეზონური მუშახელის ჩათვლით), რაც ქვეყნაში მომუშავეთა 2%-ია.
ისრაელში მოსავალს წელიწადში ორ-სამჯერ იღებენ. ქვეყანა ქორფა სანოვაგისა და სამეურნეო ტექნოლოგიების ექსპორტით მსოფლიო ლიდერია. ეს დარგი მთლიანად კომპიუტერიზებულია. ისრაელში შენდება სასათბურე კომპლექსები, ხოლო უზარმაზარი წყალსაცავი მშრალ რეგიონებს ამარაგებს. ძირითადი პროდუქტების ნუსხაშია: ყაბაყი, პომიდორი, კიტრი, წიწაკა, ყურძენი, მარწყვი, ბანანი, ავოკადო, კივი, მანგო, ციტრუსები, ატამი, მარცვლეული, ყვავილები, ბამბა.
1948 წლიდან 17-ჯერ გაიზარდა ისრაელში პომიდვრის მოსავალი, 8-ჯერ კი კიტრის, დაახლოებით 20-ჯერ კარტოფილის, 60-ჯერ – მსხვილფეხა რქოსანი საქონლის ხორცის, 16-ჯერ რძის პროდუქტების რაოდენობა. უნდა აღინიშნოს, რომ ისრაელის სოფლის მეურნეობა განუმეორებელი ფენომენია. მან ტრადიციული მეთოდები უარყო, არასაკმარის ბუნებრივ პოტენციალს კი მეცნიერული ინოვაციები დაუპირისპირა.
ისრაელის აგრარული სასწაული წვეთოვანი მორწყვა, წყლის გაწმენდა და მეორადი გამოყენება ინტელექტუალებმა მოახდინეს. ქვეყანა ჩამდინარე წყლების სამ მეოთხედს ასუფთავებს და მიწების 40 პროცენტის სარწყავად ხმარობს. 1987 წელს აშენდა მსოფლიოში უდიდესი წყლის გამწმენდი ფაბრიკა „შაფრანი“. აქედან წყალი ნეგევის უდაბნოს ველებამდე აღწევს. ბოლო 30 წლის განმავლობაში მოსავლის რაოდენობა 5-ჯერ გაიზარდა, წყლის მოხმარების მაჩვენებელი, ნიადაგქვეშა წვეთოვანი მორწყვის წყალობით, არ შეცვლილა. წყლის მოხმარების ეფექტიანობის მაჩვენებელი 85 პროცენტია. ინფრასტრუქტურის სპეციალისტები ამბობენ: „წყალს სიყვარულით ვუბრუნებთ ბუნებას“. ამჟამად ისრაელელი მეცნიერები სასმელი წყლის რაოდენობის გაზრდას ცდილობენ – სურთ, ნაკლები დანახარჯით მეტი მტკნარი წყალი მიიღონ.
ნუშსა და ფინიკს სპეციალური კომბაინით კრეფენ. სახელმწიფო ფერმერებს შესყიდული პროდუქციის 40%-ის სუბსიდირებას უწევს – მორწყვის სისტემები, კრეფის ტექნიკა, პროგრამული უზრუნველყოფა მათ საკმაოდ იაფი უჯდებათ. ყურძენს სპეციალური კომბაინით კრეფენ; დანაკარგი მხოლოდ 1-1,5 პროცენტია (ხელით კრეფისას – 10 პროცენტი).
რესურსები ინტერნეტში
Israel plows new ground in exotic crops
ისრაელის სოფლის მეურნეობა